PUK-student sterk glo aanRené Cremer Foto: Facebook René Cremer, die student wat Saterdag deur ‘n dakvenster by die Noordwes-Universiteit in Potchefstroom geval het, sterk aan in die hospitaal. Cremer (19) is Maandag geleidelik van die ventilator waaraan sy gekoppel is, gespeen, berig OFM. “Alhoewel sy verbetering toon, is sy steeds in ‘n kritieke toestand,” het dokters by die Milpark-hospitaal gesê. Sy is aanvanklik in die Potchefstroom Mediclinic opgeneem. Cremer, ‘n eerstejaarstudent, was glo saam met ‘n groep vriende op die dak van die J. Chris Coetzee-gebou om na die sonopkoms te kyk toe sy deur die dakvenster geval het. Sy het sowat 15m ver geval. Cremer moet ‘n reeks operasies ondergaan om haar beserings, wat gebreekte en gekraakte ribbes en ‘n geskeurde nier insluit, te genees.